
JUDEŢUL TIMIŞ                                                                               PRIMAR

MUNICIPIUL TIMIŞOARA                                                       NICOLAE ROBU
DIRECŢIA URBANISM

SERVICIUL BANCA DE DATE URBANĂ ŞI CADASTRU

NR. SC2013- 32120 / 08.01.2014
REFERAT
Cu privire la atribuirea de denumiri la două tronsoane de străzi, schimbarea  denumirii unui bulevard şi schimbarea denumirii unei unităţi de învăţământ din Municipiul Timişoara

Se propune spre analiză Comisiilor din cadrul Consiliului Local al Municipiului Timişoara, materialul întocmit de Direcţia Urbanism, Serviciul Banca de Date Urbană şi Cadastru şi Comisia de Atribuire sau Schimbare de Denumiri la Strazi, Parcuri, Piete, etc., constituită prin Dispozitia Primarului nr.2626/26.11.2008 şi actualizată prin Dispozitiile nr.1389/20.07.2010, nr.66/12.01.2012, nr.1095/24.09.2012, nr.628/22.02.2013, respectiv nr.1518/01.10.2013, comisie care propune atribuirea de denumiri la două tronsoane de străzi, schimbarea denumirii unui bulevard şi schimbarea denumirii unei unităţi de învăţământ din Municipiul Timişoara, conform listei cu propunerile de denumiri transmisă prin adresa nr. SC2013 – 8696 / 08.08.2013 către comisia judeţeană de denumiri constituită în baza Ordinelor Prefectului nr.293/28.05.2012 şi nr.817/24.07.2006, listă aprobată de către comisia municipală de denumiri prin Procesul Verbal de Şedinţă din 06.08.2013, semnat de membri comisiei, cu modificarea denumirii grădiniţei stabilită de comisia judeteană de denumiri, modificare respinsă de comisia municipală de denumiri conform Procesului Verbal de Şedinţă din 04.12.2013.
În şedinţa din data de 06.08.2013 s-a propus, de către Comisia de Denumiri a Primăriei Municipiului Timişoara ca:


-Tronsonul de alee pietonală nouă, din ZONA TIMOCULUI, tronsonul 1, situat în prelungirea străzii Petre Ispirescu, între str. Timocului si malul canalului Bega, conform planului de situaţie anexat, să poarte denumirea STRADA „PETRE ISPIRESCU”, la propunerea Serviciului Banca de Date Urbană şi Cadastru;

-Tronsonul de stradă nouă, din ZONA CIARDA ROŞIE, tronsonul 2, situat în prelungirea străzii Luţă Ioviţă, situat la sud – est de str. Iuliu Podlipny, paralel cu str. Neajlov şi perpendicular pe str. Pavel Stoica, conform planului de situaţie anexat, să poarte denumirea STRADA „LUŢĂ IOVIŢĂ”, la propunerea Serviciului Banca de Date Urbană şi Cadastru;

-Bulevardul cu denumirea „CONSTRUCTORILOR”, din ZONA CALEA BUZIAŞULUI - CALEA STAN VIDRIGHIN, tronsonul 3, perpendicular pe Calea Stan Vidrighin, conform planului de situaţie anexat, să îşi schimbe denumirea în BULEVRDUL „FRANCESCO ILLY”, la propunerea comisiei municipale de denumiri; FRANCESCO ILLY (în limba maghiară: Illy Ferenc, n. 1892, Timişoara, Austro – Ungaria, acum România – d. 1956, Trieste, Italia), a fost un contabil financiar maghiar, contabil şi inventator de maşini de cafea, a crescut în Timişoara unde a studiat economia, după şcoala secundară s-a mutat la Viena, i-a fost acordat în anul 2013 din partea Primăriei Municipiului Timişoara titlul de cetăţean de onoare al Timişoarei post – mortem, în 1933 Illy a fondat Illycaffè, care a inventat primul aparat automat de cafea, înlocuind apa presurizată cu abur, Illetta (numele aparatului automat de cafea) a devenit predecesorul aparatului de cafea expresso de astăzi;

-Unitatea de învăţământ cu denumirea GRĂDINIŢA CU PROGRAM NORMAL NR.8 cu sediul pe Str. Ghirlandei nr.2, să îşi schimbe denumirea în „GRĂDINIŢA CU PROGRAM PRELUNGIT „FRANZ LUKAS””,
conform Anexei 1 la Procedura de atribuire a denumirilor unităţilor de învăţământ din sistemul naţional de învăţământ  preuniversitar, aprobată prin Ordinul nr.6564 din 13 decembrie 2011 al Ministerului Educaţiei, Cercetării, Tineretului şi Sportului, actualizat,

	Unitatea de învăţământ pentru educaţie timpurie
	GRĂDINIŢA

	Numele (nume de persona-lităţi ori evenimente istorice, politice, culturale sau de orice altă natură) / nr. …
	CU PROGRAM PRELUNGIT „FRANZ LUKAS”

	Localitatea
	TIMIŞOARA

	Nivelul şcolarizat
	PRE

	Adresa

Tel./fax/e-mail
	Str. Ghirlandei nr.2

0256-493450



FRANZ LUKAS (n. 21 iunie 1856, Alexanderhausen – d. 9 noiembrie 1934 Temeswar), a fost profesor, a absolvit liceul în Szegedin şi Institutul Pedagogic din Ofen – Pest (Budapesta de azi), a lucrat 40 de ani (1881-1921) ca profesor la Şcoala Generală din Temeswar – Elisabethstadt şi în cele din urmă în calitate de director al Şcolii Elementare Temeswar – Josephstadt, a editat ziarul „Banater Schulbote.


Motivat de dragostea şi afecţiunea pentru poporul german din Banat şi de speranţa ca acesta să atingă un înalt nivel spiritual şi moral prin introducerea de unităţi de învăţământ cu predare în limba germană în sistemul instructiv – educativ al instituţiilor pedagogice şi-a donat casa situată în Elisabethstadt, str. Dr. Gh. Dragomir, nr.4, către Banatia Hausbau AG Deutsches Schülerheim (Compania Construcţii – Residence Studenţilor germane), cu obligaţia că acestea vor contribui cu 3000 lei pentru a construi Grădiniţa germană Elisabethstadt.

Consiliul de administraţie al şcolii a aprobat schimbarea denumirii conform Procesului – Verbal nr.28 din data 12.02.2013.

În adresa nr. SC2013 – 8696 / 08.08.2013 transmisă către Instituţia Prefectului în atenţia Comisiei Judeţene de denumiri Banca de Date Urbană şi Cadastru a menţionat că:

„Inspectoratul Scolar Judeţean Timiş a solicitat prin adresa nr.1775 din 19.03.2013  înregistrată la PMT cu nr. SC2013-007731/19.03.2013, atribuirea denumirii Grădiniţa cu Program Prelungit „Franz Lukas” Timişoara, str. Ghirlandei nr.2, întrucât mai există Grădiniţa cu Program Prelungit nr.8 Timişoara, str. Martir C-tin Radu nr.23 – unitate arondată la Colegiul Tehnic „Electrotimiş” Timişoara.”
Prin adresa nr. SC2013–032120 / 08.11.2013 Instituţia Prefectului ne-a transmis Hotărârea nr.32 din data 04.11.2013, cu anexa 1, a Comisiei Judeţene privind atribuirea sau schimbarea de denumiri, prin care a aprobat lista cu propunerile transmise de noi, cu unul dintre amendamente constând în modificarea denumirii propusă „GRĂDINIŢA CU PROGRAM PRELUNGIT „FRANZ LUKAS”” prin păstrarea numărului alături de noua denumire.

Ţinând seama de faptul că avizul Comisiei Judeţene privind atribuirea sau schimbarea de denumiri, are caracter consultativ, conform art.5 alin.(1) din Ordonanţa Guvernului României nr.63 din 29 august 2002 actualizată, în şedinţa din data de 04.12.2013 s-a propus, de către Comisia de Denumiri a Primăriei Municipiului Timişoara ca:


-Unitatea de învăţământ cu denumirea GRĂDINIŢA CU PROGRAM NORMAL NR.8 cu sediul pe Str. Ghirlandei nr.2, să îşi schimbe denumirea în „GRĂDINIŢA CU PROGRAM PRELUNGIT „FRANZ LUKAS””, iar noua denumire nu va cuprinde şi numărul grădiniţei.


În şedinţa din 04.12.2013 s-a respins modificarea denumirii grădiniţei stabilită de comisia judeteană de denumiri, ţinându-se cont şi de punctul de vedere solicitat Direcţiei Instituţii Şcolare, Medicale, Sportive şi Culturale - Compartimentul Şcoli din cadrul Primăriei Municipiului Timişoara, punct de vedere transmis prin adresa nr.SC2013-32120/02.12.2013, acela că „numărul grădiniţei nu poate fi păstrat deoarece mai există Grădiniţa cu Program prelungit nr.8, situată în Timişoara, str. Martir C-tin Radu nr.23”.

In anexa nr.1 este prezentat Tabelul privind atribuirea şi schimbarea de denumiri, Procesele Verbale de Şedinţă ale Comisiei Municipale din 06.08.2013 respectiv 04.12.2013 şi Hotărârea nr.32 din data 04.11.2013 cu anexa 1 a Comisiei Judeţene privind atribuirea sau schimbarea de denumiri, iar în anexa nr.2 sunt prezentate planurile de situaţie.

